laion/Wikipedia-Exotic huggingface dataset:
ממלכת אטרוריה

ממלכת אטרוריה (באיטלקית: Regno di Etruria) הייתה ממלכה בטוסקנה, שהתקיימה כמדינת חסות של הקיסרות הצרפתית הראשונה[דרושה הבהרה] בין השנים 1801–1807. במאי 1796 פלשו כוחות צרפתיים לדוכסות פארמה, אולם על אף שנאתה העזה של מריה אמליה, ארכידוכסית אוסטריה לצרפת, בעקבות הוצאת אחותה מארי אנטואנט להורג, הכריז בעלה פרדיננדו, דוכס פארמה על נייטרליות. אולם הנייטרליות לא כובדה על ידי הצרפתים, וכוחות צרפתיים כבשו את הדוכסות. במסגרת חוזה ארנחואס (1801) בין בית בורבון לנפוליאון, הועברה השליטה על הדוכסות לשלטון צרפתי ישיר וספרד ויתרה על לואיזיאנה, בתמורה להעברת הדוכסות הגדולה של טוסקנה לידי בית בורבון תחת שליטת בנם לודוביקו, שהוכתר למלך אטרוריה, בעוד פרדיננד השלישי, הדוכס הגדול של טוסקנה קיבל את שטחי נסיכות הבוחר מזלצבורג. השם אטרוריה הוא שמו הקדום של חבל ארץ במרכז איטליה. בשנת 1802 נסעו לודוביקו ואשתו לספרד, להשתתף בחתונה הכפולה של פרננדו, נסיך אסטוריאס עם מריה כריסטינה, נסיכת נאפולי וסיציליה, ומריה איזבלה מספרד עם פרנצ'סקו, דוכס קלבריה. בחזרתם מספרד החמירה מחלת האפילפסיה של לודוביקו, וב-27 במאי 1803 הוא מת בפירנצה בגיל 30. לאחר מותו עלה לשלטון במקומו בנו לודוביקו השני, מלך אטרוריה, תוך שאשתו מריה לואיסה, דוכסית לוקה שולטת כעוצרת בשמו. ב-23 בנובמבר 1807 פורקה ממלכת אטרוריה על ידי הצרפתים בהסכמת ספרד, ונפוליאון העניק לאחותו אליזה בונפרטה את התואר "הדוכסית הגדולה של טוסקנה". למלך המודח הובטח לקבל ממלכה חדשה בצפון פורטוגל, אך הדבר לא התבצע. ב-1814, עם נפילת נפוליאון, סופחה טוסקנה מחדש לבית הבסבורג. לודוביקו הראשון, מלך אטרוריה (1801–1803) לודוביקו השני, מלך אטרוריה (1803–1807) מדיה וקבצים בנושא ממלכת אטרוריה בוויקישיתוף
תמאש שנדור

תמאש שנדור (בהונגרית: Tamás Sándor; נולד ב-20 ביוני 1974) הוא כדורגלן עבר הונגרי ששיחק בעמדת הקשר. את מרבית הקריירה עשה בקבוצת דברצן ו.ס.ק., ובישראל שיחק בקבוצת בית"ר ירושלים. שנדור גדל בקבוצה ההונגרית דברצן ו.ס.ק., ושיחק תקופות קצרות בקבוצת טורינו האיטלקית ובקבוצת גנצ'לרבירליגי מטורקיה. שנדור הגיע לישראל בשנת 1998 וחתם בבית"ר ירושלים, לאחר שזכתה באליפות שנייה ברציפות. שנדור הגיע לקבוצה לאחר עזיבתו של אישטוון פישונט, והצטרף לאישטוון שאלוי ואישטוון האמר, שקיבלו את הכינוי "הלגיון ההונגרי" והיוו את רוב הזרים בקבוצה. שנדור שיחק בבית"ר עד לעונת 2001/02, והפך לאחד מחביבי הקהל. שנדור הסתמן כאחד מהזרים הטובים והבולטים ביותר ששיחקו בישראל ובבית"ר ירושלים בתקופתו. הוא עזב את בית"ר ירושלים לאחר 4 שנים במועדון וחזר לקבוצת נעוריו, דברצן, שם שיחק עד לפרישתו ממשחק פעיל בדצמבר 2008. לשנדור 11 הופעות במדי נבחרת הונגריה. את משחק הבכורה בנבחרת ערך ב-1994 נגד נבחרת דנמרק. ב-2018 הוזכר באלבומם של האחים צברי - "על תמאש ועל העוקץ", ובשיר הנושא מתוכו "תמאש", העוסק במסעם של קבוצת חברים אחר קלף הסופרגול של שנדור. השיר זכה גם במקום השני ברשימת שירי השנה של רדיו הקצה לאותה שנה. תמאש שנדור, באתר Transfermarkt תמאש שנדור, באתר National Football Teams תמאש שנדור, באתר FootballDatabase.eu פרופיל המאמן, באתר Transfermarkt
רנה דרייפוס

רנה דרייפוס (בצרפתית: René Dreyfus;‏ 6 במאי 1905 – 16 באוגוסט 1993) היה נהג מרוצי מכוניות יהודי-צרפתי, זכה ב-36 מרוצים ברחבי אירופה, בין שנות ה-20 לשנות ה-30 של המאה ה-20 השתתף במרוצי הגרנד פרי למכוניות. דרייפוס נהג במכוניות המרוץ מתוצרת פרארי, בוגאטי, "Delahaye" (אנ') ומזראטי. דרייפוס נולד בעיר ניס שבצרפת. בצעירותו הוא עבד בעסק המשפחתי לאספקת נייר, התעניין בעולם המכוניות ולמד לנהוג. דרייפוס רכש דגם של "בוגאטי" והצטרף למועדון "מוטו דה ניס" לחובבי מכוניות תחרותיים צעירים. בשנים 1924 - 1929 השתתף במרוצי חובבים בליגות שונות. בשנת 1924 הגיע למקום הראשון בקטגוריה שלו ולמקום החמישי הכללי ב-גרנד פרי מונקו. דרייפוס המשיך לזכות בשלוש אליפויות צרפתיות רצופות בחמש השנים הבאות. בשנת 1929 נכנס למרוץ המקצועי הראשון שלו, הגרנד פרי הראשון של מונקו. בשנת 1930 זכה דרייפוס במרוץ, נוהג בדגם "Type 35B Bugatti" (אנ') לאחר שנקט באסטרטגיה חדשנית: הוספת מכלי דלק. משהבין דרייפוס שמכוניות בוגאטי יהיו תמיד מהירות יותר מהרכבים שבבעלותם של מתחרים פרטיים, טען דרייפוס שהסיכוי היחיד שלו לזכות, הוא בהימנעות מתדלוק, ולכן היו לו עוד מכלי דלק שנוספו למכוניתו. בהמשך עבר דרייפוס לנהוג במכוניות הרשמיות של בוגאטי, ובשנת 1935 בפרארי. באוגוסט 1937 במסגרת "המירוץ למיליון" (אנ') שבר דרייפוס את שיא המהירות הקודם, שהשיגה מכונית המירוץ של אלפא רומיאו, כשנהג בדגם ה-דלאהיי 145 (איט'), התחרה כנגד ה"בוגטי", והגיע למהירות של 146.645 קמ"ש. ב"דלאהיי" הורכב מנוע V12, בנפח 4.5 ליטר שהפיק 245 כ"ס. ההפרש לעומת השיא הוקדם היה כעשירית הקמ"ש בלבד, אבל זה הספיק כדי לזכות בפרס – וגם להשפיל את גרמניה הנאצית: לא רק שהשיא החדש נקבע על ידי מכונית צרפתית, אלא גם בידי נהג יהודי. בשנת 1938 זכה דרייפוס במקום הראשון בגרנד פרי הצרפתי שנערך בעיר פיו בדרום מערב צרפת. אותה אסטרטגיית המרוץ ללא עצירה שהביאה לדרייפוס את הניצחון המשמעותי הראשון שלו שמונה שנים קודם לכן חזר על עצמו. כאשר מסתיים המירוץ הוא חוצה את קו הסיום ראשון בפער של כמעט שתי דקות. עם פרוץ מלחמת העולם השנייה הצטרף דרייפוס לצבא הצרפתי (אנ'), בתפקיד של נהג משאית. בשנת 1940, דרייפוס נשלח בפתאומיות על ידי ממשלת צרפת ל-ארצות הברית כדי לייצג את צרפת על ידי נהיגה על מזראטי במרוץ "אינדיאנפוליס "500. דרייפוס הגיע למקום העשירי. עם פלישת הגרמנים לפריז דרייפוס התיישב ב-ניו יורק, שם פתח מסעדה צרפתית, "לה גורמה". עם כניסת ארצות הברית למלחמה, ב-1942 התגייס דרייפוס לצבא האמריקאי ושימש באירופה כחוקר בקמפיין האיטלקי. בתום מלחמת העולם השנייה, בשנת 1945, דרייפוס הפך לאזרח אמריקאי הביא את אחיו מוריס לניו יורק, שם פתחו עוד מסעדה צרפתית "לה שאנטקלאיר". דרייפוס בעל עיטור הלגיון הצרפתי. דרייפוס נפטר בניו יורק בשנת 1993. רנה דרייפוס במרוץ גרנד פרי מונקו, שנת 1930 רנה דרייפוס ב-"Maserati Tipo 26M" (אנ'), שנת 1932 רנה דרייפוס, במרוץ הגרנד פרי בעיר נים. (מרוץ הגרנד פרי למכוניות של נים (צר') שנת 1932) רנה דרייפוס, שנת 1935 רנה דרייפוס במרוץ גרנד פרי מונקו, שנת 1935 מדיה וקבצים בנושא רנה דרייפוס בוויקישיתוף רנה דרייפוס, באתר DriverDB לנהגי מרוצים צח יוקד, רנה דרייפוס, נהג המרוצים היהודי שעקף את היטלר בסיבוב, באתר הארץ, 20 באפריל 2020 קינן כהן‏, נהג המרוצים היהודי שהשפיל את המפלגה הנאצית, באתר וואלה, 3 במאי 2019 רנה דרייפוס - מרוצי מכוניות racingsportscars.com/driver/results/René-Dreyfus דלאהיי 145 - המירוץ למיליון אוטו, טל שביט, 31 באוגוסט 2007
אם תלך

"אם תלך" הוא שיר שנכתב, הולחן ועובד על ידי עידן רייכל ובוצע על ידי דין דין אביב. הוא נכלל באלבום הבכורה של הפרויקט של עידן רייכל, שיצא לאור ב-2003. השיר נכלל באלבום שכלל השתתפות של זמרים בתחילת הקריירה שלהם. זהו שיר אהבה, ובו הדוברת מביעה את חששותיה, מה יהיה אם אהובה לא יהיה יותר לצדה. "אם תלך", שיצא כסינגל מתוך האלבום, זכה להצלחה רבה והיה לשיר המושמע ביותר ברדיו בשנת 2003, בניגוד לשירים אחרים של רייכל, השיר אינו מכיל אזכורים או ציטוטים מן המקורות היהודיים, אלא התייחסויות כלליות יותר לנופים ולתופעות טבע כמו "שמש", "ירח", "שדה מוזהב" ו"נהר" – האופייניות גם הן לסגנונו של רייכל ולמוזיקת עולם בכלל. אף שהשיר לא נכתב כשיר זיכרון, הוא הפך במרוצת הזמן לחלק מן השירים המושמעים בתחנות הרדיו ובטקסי זיכרון ביום הזיכרון לחללי צה"ל. בשנת 2023, הזמר הישראלי סטפן לגר דגם את השיר בשירו, "רק אני יודע". ב-2 בינואר 2024 הוציא הזמר אדיר גץ גרסת כיסוי לשיר. מילות השיר, באתר שירונט יוסי חרסונסקי, עיון ביקורת, באתר יוסיומיוסיק אריאל פייגלין, אדיר גץ עושה עידן רייכל - 'אם תלך', באתר ערוץ 7, כ"א בטבת תשפ"ד שגיא בן נון, השיר העברי המושמע ביותר ב-2003: "אם תלך" מתוך "הפרויקט של עידן רייכל", באתר הארץ, 4 בפברואר 2004 עינב שיף‏, יום הזיכרון 2012: שירי הזיכרון - שלא קשורים ליום הזיכרון, באתר וואלה, 24 באפריל 2012 שירים בכיכר בערב יום הזיכרון, באתר "הבמה", 21 באפריל 2004
מייק פולוק

מייקל (מייק) ב. פולוק (באנגלית: Michael B. Pollock; נולד ב-9 במרץ 1965) הוא מדבב יהודי-אמריקאי. ידוע בעיקר בדיבובו של דוקטור אגמן בסדרת משחקי סוניק הקיפוד ובמדיות המקבילות לו, ביניהן "סוניק X" ו"סוניק בום". מדיה וקבצים בנושא מייק פולוק בוויקישיתוף אתר האינטרנט הרשמי של מייק פולוק (באנגלית) מייק פולוק, ברשת החברתית אקס (טוויטר) מייק פולוק, סרטונים בערוץ היוטיוב מייק פולוק, במסד הנתונים הקולנועיים IMDb (באנגלית)
לילי סימונס

לילי סימונס (באנגלית: Lili simmons; נולדה ב-23 ביולי 1993) היא שחקנית ודוגמנית אמריקאית, ידועה בעיקר בתפקידה כרבקה באומן בסדרת הפשע "באנשי" של רשת הטלוויזיה סינמקס ובתור ליילה סטנטון בסדרת האימה של רשת הטלוויזיה USA; "הטיהור" המבוססת על סדרת סרטי האימה "הטיהור". סימונס נולדה וגדלה בעיר החוף אנסיניטאס בסן דייגו, קליפורניה ובגיל 15 אותרה על ידי מנהלת הכישרונות קייט לינדן. סימונס התחילה את הקריירה כדוגמנית בסוכנויות פורד מודל, ביבי סטורז וברוקסי. כמו כן הופיעה בפרסומות ותשדירים של החברות ג'יי.סי. פני וסאטורן. את קריירת המשחק שלה היא התחילה בשנת 2010 בסדרת הרשת "Hollywood Is Like High School with Money" המבוסס על ספר באותו השם, שם גילמה את קווין ויטאקר. בהמשך גם הופיעה בערוץ דיסני בפרק בקומדיית המצבים "זיק ולותר" ובסרט "חנון מהסרטים" שיצא בשנת 2011. באותה השנה גילמה תפקיד קטן בסדרה "מר סאנשיין". בשנת 2012, סימונס כיכבה בסרט "ילד שמן שולט בעולם" והשתתפה כאורחת בפרק של הסדרה "ג'ין באמצעות עיצוב". בשנת 2013 הופיעה בפרק של הסדרה "וגאס" ובמקביל החלה לשחק כרבקה באומן בסדרת הפשע "באנשי" של רשת "סינמקס". במקור, סימונס התמודדה על תפקיד "דווה הופוול", אך לדברי ההפקה, הייתה בוגרת מדי בשביל דמות זו. במרץ אותה השנה הופיעה סימונס במגזין "מקסים". בשנת 2014 קיבלה סימונס תפקיד בסדרת הדרמה המשטרתית הוואי חמש-אפס ובסדרת הדרמת פשע "בלש אמיתי" של רשת HBO. באפריל 2016 הצטרפה לצוות השחקנים של הסדרה "ווסטוורלד" וקיבלה תפקיד משני במהלך העונה הראשונה. בפברואר 2017, גילמה את "נטלי ג'יימס" הצרפתייה בעונה החמישית של סדרת הדרמה "ריי דונובן" של רשת "Showtime". ב-2019, גילמה את דמותה של קאטוומן, סלינה קייל, הגרסה המבוגרת בפרק האחרון בסדרה "גות'האם". לילי סימונס, ברשת החברתית אקס (טוויטר) לילי סימונס, ברשת החברתית אינסטגרם לילי סימונס, במסד הנתונים הקולנועיים IMDb (באנגלית) לילי סימונס, באתר "אידיבי", מאגר הידע העברי לקולנוע ישראלי ועולמי לילי סימונס, באתר AllMovie (באנגלית) לילי סימונס, באתר Rotten Tomatoes (באנגלית) לילי סימונס, באתר Metacritic (באנגלית) לילי סימונס, במסד הנתונים הקולנועיים KinoPoisk (ברוסית) לילי סימונס, באתר אפל מיוזיק (באנגלית)
ירח חוץ-שמשי

ירח חוץ־שמשי (באנגלית: Exomoon) הוא ירח הסובב כוכב לכת חוץ-שמשי, כלומר מחוץ למערכת השמש. קיומם של אלה הוא היסק מדעי מתוך הידיעה כי לענקי הגזים במערכת השמש ישנם ירחים רבים, כגון ירחי צדק וירחי שבתאי. לפיכך, סביר ביותר להניח כי אלה נפוצים גם במערכות כוכבי לכת אחרות. עם זאת, ירחים חוץ-שמשיים קשים לזיהוי בטכנולוגיה הקיימת כיום, אף על פי שתצפיות של טלסקופ החלל קפלר מצאו מספר ירחים שקיומם עדיין לא אושר. כאמור, טרם אושרו גילוים של ירחים מחוץ למערכת השמש ולכן, מדובר ברשימה של ירחים אפשריים בלבד: מדיה וקבצים בנושא ירח חוץ-שמשי בוויקישיתוף האם טלסקופ האבל אישר את הירח החוץ-שמשי הראשון?, סרטון באתר יוטיוב, 3 באוקטובר 2018 (באנגלית) ירחים בלתי אפשריים, סרטון באתר יוטיוב, 13 באפריל 2020 (באנגלית) שישה ירחים חוץ-שמשיים חדשים? לא כל כך מהר…, סרטון באתר יוטיוב, 13 באוגוסט 2020 (באנגלית) גילינו מועמד חדש לירח חוץ-שמשי! סקר של 70 ענקי גז מגניבים, סרטון באתר יוטיוב, 13 בינואר 2022 (באנגלית) ירחים חוץ-שמשיים ראויים למגורים? עם דיוויד קיפינג מערוץ Cool Worlds, סרטון באתר יוטיוב, 3 בפברואר 2022 (באנגלית) עודד כרמלי, לראשונה: נמצא ירח מחוץ למערכת השמש, באתר סוכנות החלל הישראלית, 4 באוקטובר 2018 Kipping D. M. (2009). "Transit timing effects due to an exomoon". Monthly Notices of the Royal Astronomical Society. 392 (3): 181–189. arXiv:0810.2243. Bibcode:2009MNRAS.392..181K. doi:10.1111/j.1365-2966.2008.13999.x.
Más Turbada Que Nunca

Más Turbada Que Nunca (באנגלית: More Disturbed Than Ever; בעברית: מוטרדת מתמיד) הוא אלבום האולפן הרביעי של הזמרת-יוצרת המקסיקנית גלוריה טרווי. האלבום יצא לאור ב-1 בפברואר 1994, על ידי חברת התקליטים BMG אריולה. בדומה לשלושת האלבומים הקודמים של טרווי, גם זה הופק על ידי סרחיו אנדרדה. מתוך האלבום יצאו חמשת הסינגלים; "La Papa Sin Catsup",‏ "¡Qué Bueno Que No Fui Lady Di!", "El Recuento de los Daños" ו-"Siempre a Mí". האלבום הופק על ידי סרחיו אנדרדה שעבד עם טרווי עוד מצאת אלבום הבכורה שלה ...Qué Hago Aquí? בשנת 1989. כמו כן, יצא האלבום בפורמט של תקליט ויניל ותקליטור במטרה לעזור בקידום המסחרי שלו ברחבי העולם. ב-11 בדצמבר 2001, הוציאה גלוריה טרווי את האלבום בגרסה מחודשת שהופצה על גבי תקליטור. האלבום הגיע למקום ה-43 במצעד האלבומים הלטיניים של בילבורד. מידע על האלבום Más Turbada Que Nunca באתר MusicBrainz האלבום Más Turbada Que Nunca באתר Discogs Más Turbada Que Nunca de Gloria Trevi (בMexican Spanish), 1994-01-27, נבדק ב-2022-04-23 Gloria Trevi - Más Turbada Que Nunca, Discogs (באנגלית) Gloria Trevi - Más Turbada Que Nunca, Discogs (באנגלית) Gloria Trevi - Más Turbada Que Nunca, Discogs (באנגלית) Gloria Trevi Chart History, Billboard
ספורטאי השנה של ספורטס אילוסטרייטד

מאז שנת 1954, מעניק מגזין הספורט, ספורטס אילוסטרייטד, את תואר 'ספורטאי השנה' לספורטאי או קבוצה אשר הופעתם באותה השנה המחישה את הרוח הספורטיבית ואת ההגינות. רוב הזוכים בתואר הם אמריקאים. הגביע שהזוכים מקבלים הוא כד קרמיקה שעליו מצוירים אתלטים יוונים. האתר הרשמי של הפרס
Rule the World

Rule the World (בעברית: לשלוט בעולם) הוא סינגל שהוקלט על ידי הראפר האמריקאי 2 צ'יינז, ביחד עם הזמרת-יוצרת האמריקאית אריאנה גרנדה, מתוך האלבום, Rap or Go to the League. השיר יצא לאור ב-19 במרץ 2019, על ידי חברת התקליטים דאף ג'אם, כסינגל השני מתוך האלבום. השיר הגיע למקום ה-6 במצעד של מדיה פורסט TV, וה-94 במצעד הבילבורד הוט 100. השיר נכתב על ידי 2 צ'יינז, קארדיאק, יאנג ברג, רוברט ווטסון, מור ריי השלישי ופזמונאים נוספים. הווידאו קליפ המלא שיצא עבור השיר הועלה לערוץ היוטיוב של 2 צ'יינז בשידור חי ב-11 במרץ 2019. נכון למאי 2020, מונה הצפיות שלו עומד על למעלה מ-20 מיליון צפיות. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-38 מיליון השמעות. סרטון השיר "Rule the World" באתר יוטיוב Top 40 Rhythmic Future Releases | R&B Song and Hip-Hop Music Release Dates | ..., web.archive.org, ‏2019-03-18 Media Forest, mediaforest.biz (ארכיון) 2 Chainz Chart History, Billboard 2 Chainz (Ft. Ariana Grande) – Rule the World (באנגלית), נבדק ב-2019-05-04 2ChainzVEVO (2019-03-11), 2 Chainz - Rule The World ft. Ariana Grande, נבדק ב-2019-05-04 2ChainzVEVO (2019-03-11), 2 Chainz - Rule The World ft. Ariana Grande, נבדק ב-2019-05-04 Rule The World (feat. Ariana Grande), נבדק ב-2020-05-29 Top 40 Rhythmic Future Releases | R&B Song and Hip-Hop Music Release Dates | ..., web.archive.org, ‏2019-03-18
Animal (שיר של טרוי סיון)

Animal (בעברית: בעל חיים) הוא סינגל שהוקלט על ידי הזמר-יוצר האוסטרלי טרוי סיון. השיר יצא לאור ב-9 באוגוסט 2018, כסינגל החמישי והאחרון מתוך אלבומו השני, Bloom, על ידי חברת התקליטים EMI אוסטרליה. השיר הגיע למקום ה-16 במצעד השירים החמים שבניו זילנד. השיר נכתב על ידי טרוי סיון, לילנד, יאשיהו שרמן, אריאל ראצ'שייד, ג'אם סיטי ועלי X והופק על ידי לילנד, בובי קרליק, ראצ'שייד, באדי רוס, בראם אינסקור וג'אם סיטי. השיר הוא שיר בסגנון הפופ, המאפיין שירים נוספים מתוך האלבום. עם השיר הופיע סיון פעמים רבות בסיבוב ההופעות הרביעי שלו, "The Bloom Tour". סרטון השיר "Animal" באתר יוטיוב Troye Sivan Unleashes 'Animal': Stream It Now, Billboard Troye Sivan shares new single “Animal”, The FADER (באנגלית) The Official New Zealand Music Chart, THE OFFICIAL NZ MUSIC CHART (באנגלית) Troye Sivan – Animal (באנגלית), נבדק ב-2019-05-04 Album Of The Week: Troye Sivan Bloom, Stereogum, ‏2018-08-28 Troye Sivan Tour Statistics: The Bloom Tour | setlist.fm, www.setlist.fm SinglesAccreds2018, www.aria.com.au (באנגלית)
טופולה

טוֹפּוֹלָה (בסרבית קירילית: Топола, בסרבית בכתב לטיני: Topola) היא עיירה ורשות מקומית הממוקמת בשטח מחוז שומאדיה אשר במרכז סרביה. בעיירה שוכנת אחוזת הקבר של משפחת המלוכה היוגוסלבית קאראג'ורג'ביץ'. העיירה נוסדה ב-1781 על ידי קאראג'ורג'ה פטרוביץ', וב-1804, במהלך המרד הסרבי הראשון, חרבה. ב-1805 הוחל בבנייתה מחדש ובביצורה. ב-1813 הסתיימו עבודות הביצורים והעיירה הוקפה בחומת אבן ולאורכה מגדלי שמירה. ב-1814 הותקפה העיירה על ידי צבא האימפריה העות'מאנית. העות'מאנים פרצו את החומות וגרמו לנזק רב. בתקופת שלטונו של אלכסנדר קאראג'ורג'ביץ', נסיך סרביה, עברה העיירה תנופת שיקום ופיתוח ושינתה את אופייה האורבני מעיירה מבוצרת ומאחז צבאי אסטרטגי לעיירת מגורים ומסחר פתוחה. ב-6 באפריל 1941, במהלך מלחמת העולם השנייה, פלשה גרמניה הנאצית ליוגוסלביה והכניעה את צבאה תוך ימים אחדים. הממלכה חולקה בין מדינות הציר, ואזור טופולה נותר בחזקת הגרמנים. ב-2 באוקטובר 1941 תקפו כוחות הפרטיזנים של טיטו יחידת צבא גרמנית בסמוך לטופולה. בהתקפה נהרגו 22 חיילים גרמנים ו-16 נפצעו. בתגובה הורה הפיקוד הגרמני להוציא להורג 2,000 יהודים ו-200 בני רומה. 2,000 היהודים נלקחו מקרב יהודי בלגרד העצורים בטופובסקה שופה ועצורי קלאדובו-שאבאץ, וההוצאות להורג בוצעו על ידי כיתות יורים בין 9 ל-11 באוקטובר. לאחר מלחמת העולם השנייה נכללה טופולה בשטחי הרפובליקה הפדרלית הסוציאליסטית של יוגוסלביה, ולאחר התפרקות יוגוסלביה בשטחי סרביה. במנזר אופלנאץ אשר בעיירה שוכן מאוזוליאום משפחת המלוכה היוגוסלבית - קאראג'ורג'ביץ'. מדיה וקבצים בנושא טופולה בוויקישיתוף אתר האינטרנט הרשמי של טופולה מפקד האוכלוסין בסרביה 2011, באתר הלשכה המרכזית לסטטיסטיקה של סרביה (בסרבית). ג'ני לבל, עד הפתרון הסופי, היהודים בבלגראד 1541–1942, עמודים 328-307. ערך זה הוא קצרמר בנושא גאוגרפיה של סרביה ובנושא יישובים באירופה. אתם מוזמנים לתרום לוויקיפדיה ולהרחיב אותו.
רות בנימין

רות בנימין (29 בנובמבר 1923 – 29 באפריל 1976) הייתה מומחית לגננות נוי. רות נולדה ב-1923 בגרמניה לזאב שטיינר ועלתה לארץ בגיל 12. במלחמת העולם השנייה התנדבה לחיל הנשים הבריטי, ובמלחמת העצמאות שירתה בצה"ל כקצינה. ב-1951 השתלבה כטכנאית בכירה בחוות הנוי ובהמשך מונתה למנהלת המקום. בתקופת פעילותה הופצו צמחים רבים שגודלו וטופחו בחווה לראשונה לכל אזורי הארץ. בנוסף לעבודתה השוטפת בחווה, פרסמה מאמרים מקצועיים, חומר הדרכתי ורשימות על צמחי הנוי מטיפוחי החווה בירחונים "השדה" ו"גן ונוף". בתחילת שנות ה-70 החלה להכין ספר כולל על צמחי הנוי בישראל. הספר - "צמחי גן ונוי – הצמח הנכון למקום הנכון" בעריכת יצחק גולני, יצא לאור בהוצאת סטימצקי וארגון הגננים בישראל בשתי מהדורות: 1977 ו-1983. רות שטיינר נישאה להריס בנימין (יליד בריטניה, 1908-1986) ולזוג נולד בן. נפטרה ב-1976 לאחר שהותקפה על ידי חיידק טורף. הובאה למנוחות בבית העלמין של בית יצחק. האתר להנצחת שמה של רות בנימין מתה רות בנימין, דבר, 3 במאי 1976 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
קוצ'אני

קוצ'אני (במקדונית: Кочани) היא עיר שנמצאת במקדוניה הצפונית. העיר ממוקמת כ-71.5 ק"מ מסקופיה, בירת מקדוניה הצפונית. בנוסף, העיר ממוקמת ליד הנהר קוצ'אנסקה ‏(בשוודית)‏. הטמפרטורה הממוצעת היא 12 מעלות צלזיוס. החודש הכי חם הוא יולי (24 מעלות צלזיוס). החודש הכי קר הוא ינואר (-2 מעלות צלזיוס). כמות המשקעים הממוצעת היא 1,028 מילימטרים בשנה. חודש פברואר הוא החודש שיש בו הכי הרבה גשם (132 מ"מ גשם), וחודש אוגוסט הוא החודש שיש בו הכי פחות גשם (37 מ"מ גשם). העיר ממוקמת ליד הכבישים A3 ו-R1309. בולגריה קאזאנלק, בולגריה הונגריה סיגטסנטמיקלוש (אנ'), הונגריה טורקיה יניפוצ'ה (אנ'), טורקיה קרואטיה קריז'בצי, קרואטיה אוקראינה פריאסלאב, אוקראינה סרביה נובי קנז'באץ, סרביה מדיה וקבצים בנושא קוצ'אני בוויקישיתוף אתר האינטרנט הרשמי של קוצ'אני Old photographs of Kočani Blog about Kocani, Rural tourism North Macedonia: Statistical Regions & Major Settlements - Population Statistics, Maps, Charts, Weather and Web Information, citypopulation.info "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא מקדוניה הצפונית ובנושא יישובים. אתם מוזמנים לתרום לוויקיפדיה ולהרחיב אותו.
ראדוביש

ראדוביש (במקדונית: Радовиш) היא עיר שנמצאת במקדוניה הצפונית. העיר ממוקמת כ-86.5 ק"מ מסקופיה, בירת מקדוניה הצפונית. בנוסף, העיר ממוקמת ליד הנהר ראדובישקה. העיר ממוקמת ליד הכבישים A4 ו-P603. בולגריה דריאנובו, בולגריה בולגריה טטוון, בולגריה קרואטיה בלישצ'ה (אנ'), קרואטיה איטליה קונטורסי טרמה (אנ'), איטליה רומניה וסלוי, רומניה רוסיה זפרונדניה (אנ'), רוסיה סרביה וליקה פלאנה (אנ'), סרביה טורקיה אליאה (אנ'), טורקיה טורקיה צ'ינרג'יק (אנ'), טורקיה טורקיה ארגנה (אנ'), טורקיה טורקיה סלצ'וק (אנ'), טורקיה טורקיה טאשקפרי (אנ'), טורקיה טורקיה יאלובה (אנ'), טורקיה אוקראינה קמניץ-פודולסקי, אוקראינה מדיה וקבצים בנושא ראדוביש בוויקישיתוף אתר האינטרנט הרשמי של ראדוביש Радовишка Река, Macedonia, mk.geoview.info ערך זה הוא קצרמר בנושא מקדוניה הצפונית ובנושא יישובים. אתם מוזמנים לתרום לוויקיפדיה ולהרחיב אותו.
Monopoly

Monopoly הוא סינגל שהוקלט על ידי הזמרת-יוצרת האמריקאית אריאנה גרנדה, בשיתוף עם הזמרת-יוצרת ויקטוריה מונה. השיר יצא לאור ב-1 באפריל 2019, על ידי חברת התקליטים ריפבליק רקורדס כסינגל שלא מתוך אלבום. השיר הגיע למקום ה-69 במצעד הבילבורד הוט 100. השיר נכתב על ידי אריאנה גרנדה, ויקטוריה מונה, צ'ארלס אנדרסון, מייקל פוסטר וטים סובי והופק על ידי סושיאל האוס וטובי. מונה עבדה בעבר עם גרנדה מספר פעמים, בהן כתבו יחד את השירים "7 Rings", "Let Me Love You", "Be Alright" וכולי. בנוסף לכך, עלה השיר לרשת הזרמת המדיה ספוטיפיי בסמוך לצאתו. מידע על הסינגל "Monopoly" באתר מיוזיק בריינז סרטון השיר "Monopoly" באתר יוטיוב מידע על השיר "Monopoly" באתר iTunes Ariana Grande` (2019-04-01), Ariana Grande and Victoria Monét - MONOPOLY, נבדק ב-2019-05-04 Rhian Daly, Listen to Ariana Grande's brand new song 'Monopoly', NME, ‏2019-04-01 (באנגלית) Ariana Grande Chart History, Billboard Ariana Grande & Victoria Monét – MONOPOLY (באנגלית), נבדק ב-2019-05-04 Ariana Grande, Genius (באנגלית) MONOPOLY, נבדק ב-2019-05-04 BPI Gold/Platinum, Music Canada (באנגלית) (ארכיון)
כפיר דמרי

כפיר דמרי (נולד ב-3 בדצמבר 1982) הוא יזם ישראלי, ממייסדי עמותת SpaceIL, אשר שיגרה את הגשושית בראשית לירח. כפיר פרץ לתודעה הישראלית לאחר שייסד את SpaceIL ביחד עם יריב בש ויהונתן ויינטראוב. לפני שייסד את SpaceIL, ניהל כפיר מספר קבוצות מחקר ופיתוח בחברות שונות והחזיק במשרות הוראה באוניברסיטת בן-גוריון, אוניברסיטת תל אביב ובמסלול האקדמי המכללה למנהל. כפיר נולד באלפי מנשה ב-1982. הוא החל את לימודי התוכנה כבר בבית הספר היסודי. כפיר הוא בוגר תיכון הנדסאים בהרצליה. הוא שירת בצה"ל כקצין ביחידה 8200 של חיל המודיעין, בתחום הסייבר. לאחר שחרורו מצה"ל ב־2006 עשה תוארי B.Sc ו-M.Sc בהנדסת מערכות תקשורת באוניברסיטת בן-גוריון בנגב. בשנת 2010 ייסד ביחד עם יריב בש ויהונתן ויינטראוב את SpaceIL כחלק מתחרות בין לאומית של Google Lunar X PRIZE. בעמותת SpaceIL החליטו שמלבד ההישג המדעי – טכנולוגי, ברצונם גם לעודד ילדים בישראל ובעולם היהודי להיות מדענים ומהנדסים ובכך לדרבן חדשנות בעתיד ובעיקר חדשנות בישראל. בתהליך זה גמלה בליבם החלטה לנצל את המיזם כהזדמנות לעודד את הדור הצעיר להתעניין במדע, טכנולוגיה, הנדסה ומתמטיקה. החזון החינוכי אשר מטרתו ליצור "אפקט אפולו" קרם עור וגידים ולימים נקרא "אפקט בראשית". במסגרת SpaceIL נאמו שלושת המייסדים בשנת 2013 בוועידת AIPAC. בשנת 2014 הפך כפיר למייסד שותף בחברת Metapacket, המספקת שירותי אבטחת מידע ומגינה על רשתות ארגוניות מרוגלות ותקיפות ייעודיות דרך הענן. בשנת 2016 לקח חלק בקמפיין של "קשת" וקרן טראמפ - "הזדמנויות גדולות מתחילות בחמש יחידות", קמפיין שייעודו קידום לימודי חמש יחידות מתמטיקה, אשר שודר בערוץ 2. בשנת 2017 הפך למייסד שותף, סמנכ"ל תפעול ואסטרטגיה של Tabookey. בשנת 2019 נבחר, יחד עם מוריס קאהן, להדליק משואה ביום העצמאות ה-71 של מדינת ישראל, כאות הערכה על תרומתו למיזם "בראשית". במקביל ללימודי התואר כפיר היה גם מנהל ראשי בפורום הסטודנטים של אוניברסיטת בן-גוריון בנגב. ביולי 2006 כפיר הגן על אתר הפורום מתקיפת סייבר בינ"ל, בעקבותיה זכה בגביע נשק המחץ הווירטואלי של BGU. בשנת 2010 כפיר זכה בפרס הדיקן של אוניברסיטת בן-גוריון בנגב בשנת 2013 נבחר יחד עם יריב ויהונתן לרשימת המשפיעים בתחום הטכנולוגיה בשנת 2016 נבחר יחד עם יריב ויהונתן לרשימת 40 הצעירים המבטיחים מתחת לגיל 40 בשנת 2017 נחבר לרשימת 100 האנשים המשפיעים בעולם היהודי בשנת 2019 זכה כפיר באות הנשיא של אוניברסיטת תל אביב כפיר מתגורר במתן ונשוי לדותן. השניים הורים לבן ובת. מדיה וקבצים בנושא כפיר דמרי בוויקישיתוף כפיר דמרי, ברשת החברתית פייסבוק הפרופיל המקצועי של כפיר דמרי(הקישור אינו פעיל), באתר לינקדאין (באנגלית) A Cyber-terrorism Attack, Analysis and Response Case Study באתר (packetstormsecurity) SpaceIL Co-Founders on 2013 AIPAC Stage קטע מוועידת AIPAC מייסדי עמותת ספייס IL-G40 - ארבעים הצעירים המבטיחים 2016, באתר גלובס שחר חי ואיתמר אייכנר, אושר: שניים מיוזמי פרויקט "בראשית" ישיאו משואה ביום העצמאות, באתר ynet, 15 באפריל 2019 Israeli entrepreneur, באתר f6s Innovative holistic defense against advanced targeted cyber attacks - Metapacket קמפיין הזדמנויות גדולות מתחילות בחמש יחידות Tabookey מייסדי מיזם "בראשית" ידליקו משואה ביום העצמאות, באתר כאן-תאגיד השידור הישראלי עד 2015 תגיעו לירח: הגרסה הישראלית, באתר רשימת המשפיעים מעריב מייסדי עמותת ספייס IL-G40 - ארבעים הצעירים המבטיחים 2016, באתר גלובס The Top 100 People Positively Influencing Jewish Life, 2017, Algemeiner (באנגלית) פרסום הענקת אות נשיא למייסדי העמותה, באתר אגודת ידידי אוניברסיטת תל אביב